સન્ની દેઓલ લોકસભા ચૂંટણી 2009માં પણ અકાલી દળ માટે ચૂંટણી પ્રચાર કરી ચુક્યાં છે. સન્ની અગાઉ તેમના પિતા ધર્મેન્દ્ર પણ લોકસભા ચૂંટણી 2009માં ભાજપ તરફથી બીકાનેર બેઠક ઉપરથી ચૂંટણી લડી ચુક્યાં છે. સન્ની દેઓલના રાજકારણમાં પદાર્પણ બાદ તેઓ પણ તેવા અભિનેતાઓની યાદીમાં શામેલ થઈ જશે કે જેમણે સામાન્ય પ્રજાનું પ્રતિનિધિત્વ કર્યું હોય. આ યાદીમાં સુનીલ દત્ત, ગોવિંદા, સંજય દત્ત, અમિતાભ બચ્ચન તથા રાજેશ ખન્ના જેવા અભિનેતાઓનો સમાવેશ થઈ ચુક્યો છે. જોકે સુનીલ દત્ત ઉપરાંત મોટા ભાગના અભિનેતાઓ રાજકારણના મેદાને નિષ્ફળ જ રહ્યાં છે.